staqsa lill- Ministru għall-Affarijiet Barranin: B'referenza għar-risposta għall-mistoqsija parlamentari 7776, jista' l-Ministru jqiegħed fuq il-Mejda tal-Kamra l-ftehim li kien ġie ffirmat mal-Istati Uniti tal-Amerika għat-twaqqif tal-Istitut tal-Ġustizzja f'pajjiżna u jista' jinforma lill-Kamra x'ħidma qegħda ssir u xi żviluppi ulterjuri kien hemm? Minħabba s-sensittivita' tal-ftehim, ma nħossx li għandi npoġġi kopja tiegħu fuq il-Mejda tal-Kamra. Madanakollu, jekk l-Onor. Kollega jixtieq xi informazzjoni, lest li ngħaddihielu. L-Istitut beda jopera fl-20 ta' Ġunju 2014. Mit-twaqqif tiegħu aktar minn 1,000 professjonist (leġislaturi, pulizija, prosekuturi, imħallfin) minn partijiet differenti tad-dinja attendew programmi dwar kif għandhom jiġu indirizzati t-terroriżmu u attivitajiet kriminali transnazzjonali fil-qafas tal-istat tad-dritt. Għalkemm il-mandat tal-Istitut huwa ta' natura globali, ħafna mill-programmi ġew organizzati għall-pajjiżi fl-Afrika ta' Fuq, il-Lvant Nofsani, kif ukoll għall-pajjiżi fil-Punent u fit-Tramuntana tal-Afrika.
ISTITUT TAL-ĠUSTIZZJA – ARRANĠAMENTI .